Dit is 'n weeklange toer van luilekker ontspanning op hierdie idilliese eiland in die Indiese Oseaan
20 – 27 April (R23 690 plus *verpligte uitgawes van ongeveer R5 700)
LET WEL: Hierdie toer is uitgestel na 2022 weens die voordurende onsekerheid rondom die Covid-19 pandemie
Die hotel waar ons tuisgaan, maak slegs vir volwassenes voorsiening en hierdie toer leen dit dus nie vir minderjariges nie.
Mauritius is 'n vulkaniese eiland met die pragtigste lagunes en strande met hoë palmbome. Koraalriwwe dek feitlik die hele kuslyn. Met sulke natuurskoon is dit geen wonder nie dat toerisme een van die belangrikste bedrywe op die eiland is.
Vir duisende Suid-Afrikaners is hierdie eiland 'n gewilde wegbreekvakansieplek, waarskynlik ook omdat dit redelik naby Suid-Afrika is. Die vlug daarheen vanaf Johannesburg duur slegs sowat vier ure.
Mauritius is bekend as 'n stabiele land met rasseharmonie tussen die gemengde bevolking van sowat 1.2 miljoen inwoners. Engels is die amptelike taal.
Op die eiland word handgemaakte produkte verkoop. Die klere is besonder stylvol en baie gewild onder toeriste en word ook uitgevoer. Die plaaslike markte is 'n groot trekpleister vir toeriste wat inkopies wil doen of aandenkings wil koop.
Hierdie toer duur van 20 tot 27 April en sluit retoervliegkaartjies vanaf Johannesburg, uitstekende verblyf in 'n goeie hotel, drie etes per dag en twee daguitstappies na verskillende dele van die eiland in. Daar is volop geleentheid om te ontspan en die pragtige natuur en strande van die eiland te geniet.
Ons is besonder gesteld op die gehalte van ons toere, en dit is vir ons van die uiterste belang dat toerlede ons toere ten volle geniet.